Florinel Coman, dat de gol de un fost coleg de la FCSB. Ce se întâmplă cu transferul starului campioanei
Florinel Coman (26 de ani) este extrem de aproape de despărțirea de FCSB.
Brăileanul e legitimat la gruparea roș-albastră din august 2017 și mai are contract valabil până în iunie 2028, doar că Al Duhail a prezentat interes pentru el și încearcă să închidă mutarea fotbalistului în perioada următoare.
În urma întâlnirii cu Federico Pastorello, Gigi Becali a anunțat că le-a oferit două variante celor de la Al Duhail. În ambele situații, Florinel Coman ar rămâne la FCSB pentru tururile preliminare din cupele europene, iar din septembrie ar urma să plece în Qatar.
Detalii despre transferul lui Florinel Coman
Florin Achim, fost coleg cu 'șeptarul' la FCSB, a dezvăluit că oferta urmează să fie acceptată, iar Florinel Coman ar urma să evolueze în meciurile pentru preliminarii.
"(n.r. cine a impresionat la FCSB) Cred că cel mai bun exemplu e Florinel Coman. S-a transformat sezonul acesta. Şi-a luat antrenor personal, munceşte foarte mult extra şi asta se vede la echipa de club şi naţională.
Vorbeam cu el în acea perioadă (n.r. când erau colegi) şi era frustrat că toată lumea zicea de el că e un jucător terminat. A avut ambiţia asta să demonstreze, pentru mine e un caracter deoseibit şi acolo la FCSB el e inima vestiarului, cu atmosfera bună. A tras echipa după el.
Are calităţi de lider. S-a văzut anul acesta mai mult ca oricând. FCSB a arătat că e o echipă unită şi a meritat titlul.
Din ce am vorbit cu el e decis să plece în Qatar. Cred că va rămâne în preliminarii din ce am înţeles", a spus Florin Achim, potrivit Prima Sport.
Urmăriți SPORT.RO și pe Google News